hotchpotch/miracl-hf-unified huggingface dataset:
Acrow Haltin rautatieasema
Acrow Haltin rautatieasema oli pieni rautatieasema Saffron Walden Railwayn varrella Saffron Waldenissa, Essexissä. Se sijaitsi lähellä Acrow Engineering Ltd:n Coronation Worksin tehdasta, jonka työntekijöiden käyttöön asema alun perin tehtiin. Se oli käytössä vuosina 1957–1964.
Asema avattiin 25. maaliskuuta 1957. Sen rakennutti Acrow Engineering, joka lahjoitti valmistuneen aseman British Railwaysille. Avajaisseremoniaan osallistui Saffron Waldenin pormestari, ja ensimmäisen asemalla pysähtyneen junan kuljettajalle ja lämmittäjälle annettiin shamppanjapullo.
Asemalla oli yksi betoninen laituri, jonka keskellä oli betoninen katos. Katoksen takaa lähti betonipäällysteinen polku tehtaalle. Aseman valaistuissa, keltaisissa nimikylteissä oli myös Acrow-logo. Laiturin itäpäässä radasta erkani jyrkkä sivuraide tehtaalle.
Rautateiden käyttäjämäärät laskivat sodan jälkeen, ja vuoden 1963 Beechingin leikkauksissa Saffron Walden Railwayta ehdotettiin suljettavaksi. Paikallisten vastustuksesta huolimatta matkustajaliikenne linjalla loppui 7. syyskuuta 1964. Acrow Haltin asema suljettiin samana päivänä.
Sekä laituri että katos ovat edelleen olemassa. Laituri on pääosin umpeenkasvanut, mutta katoksen lähellä aluskasvillisuutta ei ole.
Trimetyylisilyyliatsidi
Trimetyylisilyyliatsidi eli atsidotrimetyylisilaani (CHSiN) on silaanijohdannaisiin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä.
Huoneenlämpötilassa trimetyylisilyyliatsidi on väritöntä nestettä. Yhdiste liukenee useisiin aproottisiin orgaanisiin liuottimiin. Veden kanssa se sen sijaan reagoi hydrolysoituen myrkylliseksi vetyatsidiksi. Trimetyylisilyyliatsidi saattaa olla räjähdysherkkää. Trimetyylisilyyliatsidi on myrkyllistä.
Trimetyylisilyyliatsidia valmistetaan tyypillisesti natriumatsidin ja trimetyylisilyylikloridin välisellä reaktiolla. Liuottimena reaktiossa voidaan käyttää esimerkiksi dibutyylieetteriä tai polyetyleeniglykoleja. Tuote puhdistetaan tislaamalla. Trimetyylisilyyliatsidi reagoi muun muassa organohalogeeniyhdisteiden, epoksidien ja esterien kanssa muodostaen orgaanisia atsideja. Tämän lisäksi yhdiste reagoi sykloadditioilla muun muassa alkeenien, alkyynien, nitriilien ja isosyanaattien kanssa muodostaen heterosyklisiä yhdisteitä esimerkiksi triatsoleja.
La Bastide-Clairence
La Bastide-Clairence on Ranskan kunta Uuden-Akvitanian alueella Pyrénées-Atlantiquesin departementissa. Kunnan asukasluku vuonna 2014 oli 1 016. La Bastide-Clairence kuuluu departementissaan Pays de Bidache, Amikuze et Ostibarre -kantoniin Bayonnen arrondissementissa.
Ranskan lounaiskulman baskialueella sijaitseva La Bastide-Clairence kuuluu kauneimpien ranskalaiskylien järjestöön "Les Plus Beaux Villages de France".
Amegas
Amegas on reLINE Softwaren kehittämä "pallo-ja-maila" toimintapeli, joka on julkaistu Amigalle vuonna . Pelille on julkaistu seuraaja "Crystal Hammer" (1988).
Pelityypin edeltäjiä ovat muun muassa "Breakout" ja "Arkanoid".
Pelissä rikotaan tiiliä pallolla, joka kimpoaa pelaajan ohjaamasta mailasta. Pelissä ohjataan hiirellä, jonka molemmat napit voidaan käyttää.
Peli on saanut arvosanaksi 5/5 Info-lehden arvostelussa.
Peli on saanut arvosanaksi 79% Zero-lehden arvostelussa.
Vääna jõgi
Vääna jõgi on joki Harjumaassa Viron pohjoisosissa, joka laskee Suomenlahteen Harkussa. Joesta käytetään yläjuoksulla myös nimiä Saku jõgi, Tõdva jõgi, Hüüru jõgi ja Topi jõgi.
Joen lähde sijaitsee Kiilin Paeknassa Kureveren kylän lähellä, mutta kuitenkin Sakun kunnanrajan takana. Sieltä se virtaa hetken Kiilissä ja kääntyy Paeknan jälkeen Sakun puolelle ja juoksee Sakun kaupungin läpi. Valtatien 4 jälkeen joki tulee Saueen, josta se poistuu Hüürun jälkeen Harkun puolelle. Se laskee Suomenlahteen Vääna-Jõesuun lounaispuolella.
Joen pääuoman latvahaara alkaa karstilähteestä samasta metsästä, mistä saa myös alkuunsa Pirita jõen sivuhaara Angerja oja. Muita latvahaaroja ovat Nabala- ja Lähtse-peakraavit. Angeja oja on alun perin ollut Vääna jõen latvahaara, mutta se on kanavalla muutettu Pirita jõen sivuhaaraksi. Pääuoma juoksee metsäalueelta pohjoiseen Paeknan peltoalueelle, missä joki on padottu Peakna järveksi , ja kääntyy muutaman kilometrin jälkeen länteen Saustin soo-alueen läpi. Suoalueella on joen mutkia kaivettu suoriksi ja siksi joella on mutkaisia rinnakkaisuomia suorien osuuksien rinnalla. Joki alittaa valtatien 15 ja Tallinna–Mõisaküla-rautatien, jolloin se virtaa Sakun kaupunkialueen läpi. Siellä joki on padottu altaaksi, jota kutsutaan nimellä Saku tiik eli . Kaupungin jälkeen se alittaa nopeasti valtatien 11, valtatien 4 ja Tallinna–Paldiski-rautatien pujahtaen Sauen ja Laagrin taajama-alueiden välistä. Täällä siihen yhtyy oikealta Laagrin läpi virtaava Pääsküla jogi, jonka valuma-alueen suuruus on 41 km² eli 13 % vesistön pinta-alasta . Loppuosuus kulkee haja-asutusalueella, missä on muutamia kylätaajamia. Joki meanderoi täällä ahkerasti ja se Vahikülan jälkeen joen muodostamaan leveän kanjoniin, missä sen kulku muuttuu erittäin mutkittelevaksi. Vahikülassa joessa on matala vesiputous ja lyhyt koskiosuus (). Vesiputouksen yläpuolelle yhtyy jokeen vasemmalta Pihuoja, jonka valuma-alue on 39 km² (12 % vesistön alasta) . Joki laskee Lohusale lahteen, jossa rannat ovat pääasiassa hiekkaa.
Joki on lohen, purotaimenen, taimenen ja harjuksen luontaisen lisääntymisalue.
Programmed Data Processor
Programmed Data Processor (PDP) on Digital Equipment Corporationin valmistama tietokonesarja. Sarjan malleja on myöhemmin kutsuttu minitietokoneiksi.
Nimessä on tietoisesti vältetty käyttämästä sanaa "tietokone", koska mielikuva tuona aikana oli että tietokoneet ovat suuria ja kalliita.
PDP-sarjan mallisto:
PDP-7
PDP-7 on minitietokone Digital Equipment Corporationin Programmed Data Processor -sarjassa.
PDP-7 on tunnettu alustana, jossa Unix-käyttöjärjestelmä oli ensinnä ajettavissa. Laite oli vanhanaikainen jo kehityksen alkaessa vuonna 1968, ja kehitys tapahtui assemblyllä. Kehitys johti myös B-ohjelmointikielen (ja myöhemmin C-kielen) kehitykseen. C-kielellä kirjoitettu Unix kehitettiin ja ajettiin modernimmalla PDP-11-tietokoneella.
Laitteessa oli Digitalin ensimmäinen massamuistiin perustuva käyttöjärjestelmä DECsys DECtape-nauhajärjestelmälle. DECsys käytti kahta tai kolmea nauhaa, joista yksi on "master" nauha Digitalilta, toinen on työkopio masterista (sisältäen käyttäjän ohjelmat ja datan) ja kolmas on tyhjä nauha Fortran-kääntäjälle ja assemblerille.
Yleisurheilun Afrikan-mestaruuskilpailut 2004
Vuoden 2004 yleisurheilun Afrikan-mestaruuskilpailut käytiin 14. heinäkuuta – 18. heinäkuuta Brazzavillessä, Kongossa.
Valtuutettujen kokous
Valtuutettujen kokous on Suomen yhdistyslain tarkoittama kokous, jossa päätösvaltaa käyttävät valtuutetut. Valtuutettujen muodostamaa kollektiivia voidaan kutsua yhdistyksen valtuustoksi tai edustajistoksi.
Yhdistyslain 18 §:n mukaan säännöissä on mainittava valtuutettujen lukumäärä tai sen määräytymistapa sekä toimikausi, valitsemistapa ja tehtävät, jos päätösvaltaa on delegoitu valtuutetuille. Yhdistyksen kokousta koskevat säännökset koskevat soveltuvin osin myös valtuutettujen kokousta.
Bedford-Stuyvesant
Bedford-Stuyvesant, puhekielessä Bed-Stuy, on asuinalue Brooklynissa New Yorkissa.
Alun perin 1800-luvulla Bedford ja Stuyvesant Heights olivat kaksi eri kylää. Ne yhdistettiin, kun alueille muutti 1920- ja 1930-luvulla paljon afroamerikkalaisia Harlemista. Alue on pitkään ollut pääosin mustien asuttama, mutta 2000-luvulla valkoisten ja latinotaustaisten asukkaiden osuus väestöstä on kasvanut huomattavasti.
Burning My Soul
Burning My Soul on Dream Theaterin ensimmäinen single yhtyeen albumilta "Falling into Infinity". Se julkaistiin vuonna 1997 levymerkillä EastWest Records.
GP3 Turkin Grand Prix 2010
GP3 Turkin Grand Prix 2010 oli GP3-kauden 2010 toinen osakilpailu, joka ajettiin 29.–30. toukokuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa.
Lauantain kilpailun voittoon ajoi ART Grand Prix -tallin kuljettaja Esteban Gutiérrez. Sunnuntain kilpailun voitti Manor Racing -tallin Rio Haryanto.
Hollow Years
Hollow Years on Dream Theaterin toinen single yhtyeen albumilta "Falling into Infinity". Se julkaistiin vuonna 1997 levymerkillä EastWest Records.
Uljas Apila
Uljas Apila (1905 – 9. syyskuuta 1984) oli suomalainen päätoimittaja.
Apila suoritti sanomalehtitutkinnon Yhteiskunnallisessa korkeakoulussa vuonna 1938. Hän oli Imatralla ilmestyneen Ylä-Vuoksi-lehden päätoimittajana 1952–1961.
You Not Me
You Not Me on Dream Theaterin kolmas ja viimeinen single yhtyeen albumilta "Falling into Infinity". Se julkaistiin vuonna 1997 levymerkillä EastWest Records.
Suomen lastenkulttuurikeskusten liitto
Suomen lastenkulttuurikeskusten liitto edistää ammattimaisesti toimivien lasten- ja nuortenkulttuurikeskusten toimintaedellytyksiä ja vahvistaa lastenkulttuurialan osaamista ja tunnettuutta valtakunnallisesti. Liitto on perustettu vuonna 2015. Perustajajäseninä oli neljätoista lastenkulttuurikeskusta eri puolilta maata. Liiton taustalla on vuonna 2003 alkanut lastenkulttuurikeskusten verkostomainen yhteistyö, joka käynnistyi opetus- ja kulttuuriministeriön perustaessa Taikalamppu-verkoston. Liitto ylläpitää lastenkulttuuri.fi / barnkultur.fi-sivustoa. Liiton toimisto sijaitsee Tampereella.
Vuonna 2017 Suomen lastenkulttuurikeskusten liitossa on jäsenenä 27 lastenkulttuurikeskusta.
Suomen lastenkulttuurikeskusten liittoon kuuluvat lastenkulttuurikeskukset
Home (Dream Theaterin kappale)
Home on Dream Theaterin ensimmäinen single yhtyeen albumilta "". Se julkaistiin vuonna 1999 levymerkillä EastWest Records.
GP3 Euroopan Grand Prix 2010
GP3 Euroopan Grand Prix 2010 oli GP3-kauden 2010 kolmas osakilpailu, joka ajettiin 26.–27. kesäkuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa.
Lauantain kilpailun voittoon ajoi ART Grand Prix -tallin kuljettaja Esteban Gutiérrez. Sunnuntain kilpailun voitti Jenzer Motorsport -tallin Nico Müller.
Katriina Järvinen
Katriina Järvinen (s. 1962, Tampere) on suomalainen tietokirjailija, psykoterapeutti ja luennoitsija. Hän on avoliitossa ja vuonna 1992 ja 1994 syntyneiden tytärten äiti.
Järvinen on opiskellut Helsingin yliopistossa kulttuuriantropologiaa ja sosiaalipsykologiaa. Hänellä on opintoja myös Tampereen yliopiston draamalinjalla ja Tukholman yliopiston kulturvetare-linjalla. Koulutukseltaan hän on filosofian maisteri ja valtiotieteiden lisensiaatti. Lisäksi hänellä on aineenopettajan ja psykoterapeutin pätevyydet.
Vuosina 1994–2016 Järvinen toimi "Helsingin yliopiston Avoimen yliopiston" sosiaalipsykologian opettajana. Hän on työskennellyt myös monissa muissa oppilaitoksissa ja luennoinut ahkerasti. Vuodesta 2009 hänellä on ollut psykoterapeutin yksityisvastaanotto Helsingissä.
Katriina Järvisen läpimurtoteos oli hänen historioitsija "Laura Kolben" kanssa kirjoittamansa teos "Luokkaretkellä hyvinvointiyhteiskunnassa" (2007), jossa hän avasi myös omaa taustaansa työväenluokasta lähtöisin olevana helluntailaisperheen tyttönä.
Katriina Järvinen sai kirjallisesta työstään vuonna 2008 "Marja-Liisa Vartio -palkinnon". Naisten ja perheiden elämää koskevasta näkemyksellisyydestään hänet palkittiin v. 2012 "Elsa Enäjärvi-Haavio -palkinnolla". 
"Luento:" 
Tieteenpäivät 2015: https://www.youtube.com/watch?v=oIG3UpkPi60, alkaa 35 min. kohdalla
Lil’ Cease
James Lloyd (s. 20. elokuuta 1977), paremmin tunnettu taitelijanimellään Lil’ Cease, on yhdysvaltalainen rap-artisti ja osa serkkunsa Biggie Smallsin perustamaa Junior M.A.F.I.A. -ryhmää. Lloyd kasvoi Bedford-Stuyvesantissa Brooklynissa.
Marc John Jefferies esitti Lloydia vuoden 2009 elämäkertaelokuvassa "Notorious".
Han kieli
Ha, eli giha, ikiha tai kiha, on ha-kansan puhuma bantukieli. Kieltä puhutaan Länsi-Tansaniassa Kigoman alueella. Ha on läheistä sukua Ruandan ja Burundin kielille, ja ympäröivän alueen kielet ovat keskenään ymmärrettäviä.
Pacific Southwest Airlinesin lento 1771
Pacific Southwest Airlinesin lento 1771 tai PSA 1771 oli Pacific Southwest Airlines -lentoyhtiön sisäinen reittilento Yhdysvalloissa 7. joulukuuta 1987. Noin puoli tuntia lähdön jälkeen kone putosi maahan, ja kaikki koneessa olleet 38 matkustajaa ja viisi miehistön jäsentä kuolivat. Onnettomuuden syy oli konekaapparin aiheuttama tahallinen pudotus.
Aiemmin samana päivänä USAirin työntekijä, 35-vuotias David A. Burke, oli saanut potkut varastettuaan 69 Yhdysvaltain dollaria tämän ollessa taloudellisesti huonossa tilanteessa. Potkut hänelle antoi 48-vuotias Ray F. Thompson. Molemmat miehet nousivat samaan lentokoneeseen.
Burke oli tuonut koneeseen piilottamansa aseen. Kello 16.13 hän otti aseen ja tappoi Thompsonin; ohjaamon ääninauhurin mukaan matkustamosta kuului kaksi laukausta, jolloin miehistö teki hälytyksen. Lentoemäntä tuli ilmoittamaan ongelmasta, ja miehistön tiedustellessa ongelmaa, Burke tuli ohjaamoon sanoen "I'm the problem!" (Minä olen ongelma!) Tämän jälkeen ääninauhurista kuului vielä kolme laukausta, joilla Burke tappoi lentoemännän, perämiehen ja kapteenin. Tämän jälkeen hän käänsi koneen kohti maata. Matkustamosta kuuluneesta kuudennesta laukauksesta esitettiin teoria, että lennolla ollut PSA:n pääpilotti olisi pyrkinyt ohjaamoon. Kone putosi lopulta maahan noin 45° kulmassa.
Tutkinnassa todettiin, että Burke pääsi aseen kanssa koneeseen, koska lentoyhtiöiden henkilökuntaan kuuluneet eivät siihen aikaan käyneet läpi turvatarkastusta. Tämä käytäntö muutettiin välittömästi.
Through Her Eyes
Through Her Eyes on Dream Theaterin toinen single yhtyeen albumilta "". Se julkaistiin vuonna 2000 levymerkillä Elektra Records.
GP3 Britannian Grand Prix 2010
GP3 Britannian Grand Prix 2010 oli GP3-kauden 2010 neljäs osakilpailu, joka ajettiin 10.–11. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
Lauantain kilpailun voittoon ajoi ART Grand Prix -tallin kuljettaja Esteban Gutiérrez. Sunnuntain kilpailun voitti Status Grand Prix -tallin Daniel Morad.
As I Am (kappale)
As I Am on Dream Theaterin 14. single. Se julkaistiin vuonna 2003 levymerkillä Elektra Records.
GP3 Unkarin Grand Prix 2010
GP3 Unkarin Grand Prix 2010 oli GP3-kauden 2010 kuudes osakilpailu, joka ajettiin 31. heinäkuuta.–1. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.
Lauantain kilpailun voittoon ajoi Jenzer Motorsport -tallin kuljettaja Nico Müller. Sunnuntain kilpailun voitti ART Grand Prix -tallin Alexander Rossi.
Constant Motion
Constant Motion on Dream Theaterin 15. single. Se julkaistiin vuonna 2007 levymerkillä Roadrunner Records.
Collonges-la-Rouge
Collonges-la-Rouge [kɔ'lɔ̃ʒ.la.ʁuʒ] on Ranskan kunta Uuden-Akvitanian alueella Corrèzen departementissa. Entisellä Limousinin hallintoalueella sijaitsevan kunnan asukasluku vuonna 2014 oli 490. Collonges-la-Rouge kuuluu departementissaan Midi corrézien -kantoniin Brive-la-Gaillarden arrondissementissa.
Collonges-la-Rouge kuuluu kauneimpien ranskalaiskylien järjestöön "Les Plus Beaux Villages de France", jonka perusti vuonna 1982 kunnan pormestarina vuosina 1965–1996 toiminut Charles Ceyrac.
Kylän lisäksi kunnan nähtävyyksiin kuuluu 1300-luvulta peräisin oleva Vassinhacin kartano ja 1400-luvulta peräisin oleva Maussacin linna.
Yhdistyksen kokous
Yhdistyksen kokous on Suomen yhdistyslain tarkoittama kokous, joka käyttää yhdistyksessä ylintä päätösvaltaa.
Yhdistyksen kokous päättää jäsenen erottamisesta, paitsi jos yhdistys on delegoinut päätösvallan yhdistyksen hallitukselle. Yhdistyksen kokous myös päättää eräistä asioista, jotka yhdistyslaissa säädetään yhdistyksen kokouksen päätettäväksi.
Ferrari 488
Ferrari 488 esiteltiin vuonna 2015 ja se on Ferrari 458:n seuraaja. Auton moottori on 3,9-litrainen kaksoisturboahdettu V8. Sen 0-100 km/h aika on 3,0 s ja huippunopeus 331 km/h.
Auton nimi tulee iskutilavuudesta jaettuna sylinterien lukumäärällä (3 902 cc / 8 ≈ 488)
Autosta tehdään kahta eri versiota: 488 GTB, joka on kaksiovinen Berlinetta, ja 488 Spider, joka on kaksiovinen avoauto.
A Rite of Passage
A Rite of Passage on Dream Theaterin 17. single. Se julkaistiin vuonna 2009 levymerkillä Roadrunner Records.
Wither (kappale)
Wither on Dream Theaterin 18. single. Se julkaistiin vuonna 2009 levymerkillä Roadrunner Records.
GP3 Belgian Grand Prix 2010
GP3 Belgian Grand Prix 2010 oli GP3-kauden 2010 seitsemäs osakilpailu, joka ajettiin 28.–29. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.
Lauantain kilpailun voittoon ajoi Status Grand Prix -tallin kuljettaja Robert Wickens. Sunnuntain kilpailun voitti Manor Racing -tallin Adrien Tambay.
Alberto Capozzi
Alberto Capozzi (8. heinäkuuta 1884 tai 1886 Genova – 19. maaliskuuta 1945 Rooma) oli italialainen näyttelijä.
Varakkaaseen laivanvarustajaperheeseen syntynyt Capozzi aloitti näyttelijänuransa jo nuorena. Vuonna 1909 hän siirtyi teatterista elokuva-alalle. Capozzi esiintyi torinolaisen Ambrosio Filmin historiallisissa elokuvissa kuten "Keisari Nero" (1909), "Il granatiere Roland" (1911) ja "Nozze d’oro" (1911). Vastanäyttelijänsä Mary Cleo Tarlarinin kanssa hän muodosti italialaisen elokuvan ensimmäisen ”unelmaparin”.
Vuodesta 1912 lähtien Capozzi näytteli Pasquali Filmin, Cinesin ja muiden tuotantoyhtiöiden melodraamoissa, joissa hänen vastanäyttelijänään oli usein Diana Karenne. Vuonna 1917 hän ohjasi Gero Zambuton kanssa elokuvan "Il fiacre n. 13". Italialaisen elokuvan kriisivuosina 1920-luvun alussa Capozzi palasi teatteriin. Myöhemmin hän työskenteli pitkään ulkomailla, mutta palasi 1930-luvun lopussa Italiaan, jossa hän näytteli sivurooleja muutamissa elokuvissa.
On the Backs of Angels
On the Backs of Angels on Dream Theaterin 19. single. Se julkaistiin vuonna 2011 levymerkillä Roadrunner Records.
Olavi Puusaari
Matti Olavi Puusaari (28. syyskuuta 1928 Jyväskylä – 14. toukokuuta 2017 Jyväskylä) oli suomalainen toimittaja ja dokumentaristi. Hänet palkittiin Yleisradiolle tekemistään dokumenttielokuvistaan kahdesti Jussi-palkinnolla.
Puusaari pääsi ylioppilaaksi Jyväskylän normaalilyseosta 1949 ja opiskeli sitten Helsingin yliopistossa suomen kieltä ja kirjallisuutta. Hän toimi joitakin vuosia äidinkielen opettajana, kunnes hakeutui töihin Suomi-Filmiin käsikirjoittamaan ja selostamaan lyhytelokuvia, kuten Finlandia-katsauksia.
Uransa Yleisradiossa Olavi Puusaari aloitti Suomen Televisiossa 1963. Hän oli keskeisesti mukana käynnistämässä suomalaista televisiodokumenttituotantoa toimittajana, käsikirjoittajana ja ohjaajana. Parhaan televisioelokuvan Jussin hän sai vuoden 1967 Suomen sisällissotaa käsittelevästä ohjelmasta "Käy eespäin" ja vuoden 1980 dokumentista "Kymmenen vuotta köyhyydestä".
Build Me Up, Break Me Down
Build Me Up, Break Me Down on Dream Theaterin 20. single. Se julkaistiin vuonna 2011 levymerkillä Roadrunner Records.
GP3 Italian Grand Prix 2010
GP3 Italian Grand Prix 2010 oli GP3-kauden 2010 kahdeksas ja viimeinen osakilpailu, joka ajettiin 11.–12. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Lauantain kilpailun voittoon ajoi ART Grand Prix -tallin kuljettaja Esteban Gutiérrez. Sunnuntain kilpailun voitti Status Grand Prix -tallin Robert Wickens.
The Enemy Inside
The Enemy Inside on Dream Theaterin 21. single. Se julkaistiin vuonna 2013 levymerkillä Roadrunner Records.
GP3 Espanjan Grand Prix 2010
GP3 Espanjan Grand Prix 2010 oli GP3-kauden 2010 ensimmäinen osakilpailu, joka ajettiin 8.–9. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Lauantain kilpailun voittoon ajoi Jenzer Motorsport -tallin kuljettaja Pål Varhaug. Sunnuntain kilpailun voitti ART Grand Prix -tallin Alexander Rossi.
Along for the Ride
Along for the Ride on Dream Theaterin 22. single. Se julkaistiin vuonna 2013 levymerkillä Roadrunner Records.
Itä-Ukrainan sodan taistelut 2017
Itä-Ukrainan sodan taistelut 2017 olivat sotatapahtumia, joissa näkyi Itä-Ukrainan sodan kiihtyminen uudestaan.
Vuoden 2017 alussa käytiin taisteluja Avdiivkassa. Tuolloin taisteltiin yhtäkkiä myös raskain asein. Kymmeniä kuoli. Taistelut katkaisivat alueelta sähkön ja kaasuputken. Kapinalliset pyrkivät valtaamaan tärkeän maantien. Kesäkuussa Ukrainaan kohdistui laaja kyberhyökkäys. Heinäkuussa 2017 Donetskin ja Luhanskin kansantasavallat yhdistyivät Vähä-Venäjäksi.
Ukrainassa murhattiin tai yritettiin murhata vuonna 2017 sinne paenneita venäläisiä tosinajattelijoita, ukrainalaisia
tiedustelu-upseereita ja muita Ukrainan hallituksen puolella taistelleita. Ukrainan turvallisuusneuvosto syytti tapahtumista Venäjää, muttei tätä kyetty aukottomasti todentamaan.
Venäjä keskitti heinäkuussa kolme divisioonaa nopean toiminnan hyökkäysjoukkoja Ukrainan rajalle. Samoihin aikoihin separatistit kiihdyttivät taisteluita Itä-Ukrainassa.
Illumination Theory
IlluminationTheory on Dream Theaterin 23. single. Se julkaistiin vuonna 2014 levymerkillä Roadrunner Records.
Single on vuoden 2014 Record Store Day tuote, sekä yhtyeen ensimmäinen kuvavinyylilevy
Rajasuon muistomerkki
Rajasuon muistomerkki sijaitsee Vehkalahden Rajasuolla lähellä Haminan ja Virolahden rajaa. Yhdestä isosta ja useammasta pienemmästä kivenlohkareesta koostuva muistomerkki on pystytetty paikalle jossa sotilaspoika Arvo Johannes Harjunen (s. 22. kesäkuuta 1927) joutui kahden venäläisen desantin ampumaksi jatkosodan aikana 31. heinäkuuta 1944. Harjunen palveli Virolahden läntisessä ilmavalvontaosastossa numero 360 joka suoritti vartio- ja partiotehtäviä ´Virolahden Kattilaisten kylän ympäristössä. Kenttävartiosta palaava vaihto-osasto törmäsi aamulla kahteen desanttiin jotka avasivat tulen osastoa kohden. Tulituksessa Harjunen haavoittui vatsaan ja hän kuoli matkalla kenttäsairaalaan. Arvo Harjunen haudattiin Virolahden sankarihautaan 6. elokuuta 1944.
Rajasuon muistomerkki pystytettiin vuonna 1991 niiden kymenlaaksolaisten kotirintamalla kuolleiden muistoksi, jotka venäläiset desantit ampuivat sotien aikana vuosina 1939–1944. Muistomerkin läheisyydessä olevasta laatikosta löytyy vieraskirja ja kynä. Muistomerkki sijaitsee muutamia kilometrejä pohjoiseen valtatie 7:ltä ja autolla pääsee noin puolen kilometrin päähän siitä, loppumatka on käveltävä.
Our New World
Our New World on Dream Theaterin 24. single. Se julkaistiin vuonna 2016 levymerkillä Roadrunner Records.
Curemonte
Curemonte [kyʁmɔ̃t] on Ranskan kunta Uuden-Akvitanian alueella Corrèzen departementissa. Entisellä Limousinin hallintoalueella sijaitsevan kunnan asukasluku vuonna 2014 oli 216. Curemonte kuuluu departementissaan Midi corrézien -kantoniin Brive-la-Gaillarden arrondissementissa.
Curemonte kuuluu kauneimpien ranskalaiskylien järjestöön "Les Plus Beaux Villages de France". Sen alueella on kolme linnaa: Château de Plas, Château de Saint-Hilaire ja Château de la Johannie. Myös kirkkorakennuksia on kolme: Saint-Barthélemy du Bourg, 
Saint-Hilaire de la Combe – yksi departementin vanhimpia, peräisin 1000-luvulta – sekä Saint-Genest, joka toimii nykyisin kirkkotaiteen museona.
Yhdysvaltain presidentinvaalit 1796
Yhdysvaltain presidentinvaalit 1796 järjestettiin 4. marraskuuta – 7. joulukuuta 1796.
Istuvan presidentin George Washingtonin kieltäydyttyä kolmannesta virkakaudesta, varapresidentti John Adamsista tuli federalistisen puolueen ehdokas presidentiksi. Adamsin varapresidenttiehdokas oli Etelä-Carolinan entinen kuvernööri Thomas Pinckney. Heidän vastustajinaan olivat demokraattis-republikaanisesta puolueesta entinen ulkoministeri Thomas Jefferson Virginiasta ja senaattori Aaron Burr New Yorkista.
Federalistien John Adams sai eniten valitsijamiesääniä ja valittiin näin presidentiksi. Thomas Jefferson sai toiseksi eniten ääniä ja silloisten sääntöjen mukaisesti hänet valittiin varapresidentiksi.
Yhdysvaltain presidentinvaalit 1796
! colspan="2" rowspan="2" style="text-align:left;" | Ehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:center;" | Äänet
! rowspan="2" colspan="1" style="text-align:left;" | Valitsijamiesäänet
! width="35" | Määrä
! width="35" | %
Lähde: National Archives and Records Administration
Saint-Robert (Corrèze)
Saint-Robert on Ranskan kunta Uuden-Akvitanian alueella Corrèzen departementissa. Saint-Robertin asukasluku vuonna 2014 oli 335. Kunta kuuluu departementissaan L’Yssandonnais’n kantoniin Brive-la-Gaillarden arrondissementissa.
Kaakossa Vézèren sivujokeen Elleen rajautuva Saint-Robert kuuluu kauneimpien ranskalaiskylien järjestöön "Les Plus Beaux Villages de France".
Tursac
Tursac on kunta Lounais-Ranskassa Dordognen departementissa Uuden- Akvitanian alueella.
Kunnan nähtävyys on Vézèrejoen rannalla oleva linnoitettu talo "Maison forte de Reignac". Se on rakennettu 1500-luvulla jyrkkään kallioseinämään, jonka luolissa on ollut asutusta jo esihistoriallisesta ajasta lähtien. Linna on kalustettu täysin ajan tyylin mukaan, ja se avattiin yleisölle vuonna 2006.
Jorma Kakko
Jorma Gunnari Kakko (s. 16. kesäkuuta 1930 Kanneljärvi – 5. tammikuuta 1963 Lahti) oli suomalainen keskimatkojen juoksija. Hänen uransa ajoittui samaan aikaan kolmen kovan Olavin eli Salosen, Salsolan ja Vuorisalon uran kanssa. Urallaan Kakko edusti Lahden Urheilijoita.
Jorma Kakko nousi suomalaisten keskimatkojen juoksijoiden kärkikastiin 1950-luvun alkupuoliskolla. Kauden 1954 Kalevan kisoissa hän saavutti SM-hopeaa 1 500 metrillä ja nousi maaotteluedustajaksi. Lisäksi hän edusti Suomea muun muassa Bernin EM-kisojen 1 500 metrillä sijoittuen kymmenenneksi selvittyään alkuerästään finaaliin. Suomen Urheilulehti kirjoitti syksyllä 1954 arviossaan, että ”Jorma Kakko ja Olavi Salsola olivat kesän lupaavimmat tulokkaat”.
Seuraavana vuonna Kakko uusi SM-hopean. Suomalaiset kilpailivat ensi kerran Neuvostoliitossa, ja Jorma Kakko kuului Moskovassa kilpailleeseen joukkueeseen. Kauden aikana juostuissa SM-viesteissä Kakko oli mukana voittoisassa Suomen ennätyksen tehneessä 4 × 400 metrin sekä 4 × 800 metrin Lahden Urheilijoiden joukkueissa. Samana vuonna Kakosta tuli kolmas suomalainen 800 metrin 1.50:n alittaja Denis Johanssonin ja Olavi Salsolan jälkeen.
Seuraavalla kauden Kalevan kisoissa Kakko saavutti SM-pronssia 1 500 metrillä ja viestissä Kakko Lahden Urheilijoiden ankkurina uusi 4 × 800 metrin mestaruuden. Olympiavuosi 1956 meni kuitenkin osaksi pilalle kilpailukaudella tapahtuneen loukkaantumisen vuoksi, ja olympiamatka Melbourneen jäi saavuttamatta. Kuitenkin hän oli mukana muun muassa marraskuun 1956 Unkari–Suomi-maaottelussa Budapestissä ja juoksi oman lajinsa lisäksi pikaviestijoukkueessa. Kaudesta 1957 tuli Kakon uran paras. Samalla hän siirtyi myös pitemmille matkoille eli 3 000 ja 5 000 metrille. Hän teki 1 500 metrillä ennätyksensä 3.43,2. Hän saavutti kaudella SM-pronssia niin 800 kuin 1 500 metrillä. Seuraavalla kaudella Kakko saavutti vihdoin Kalevan kisoissa Suomen mestaruuden, mutta matka oli 5 000 metriä. Lisäksi tuli kolme maaotteluvoittoa Ranskaa, Ruotsia ja Englantia vastaan. Keväällä oli tullut jo kultaa maastojuoksun lyhyellä matkalla. EM-kisaedustus Tukholmassa ei sujunut kuitenkaan suunnitelmien mukaan, sillä hän jäi 5 000 metrillä alkueriin.
Jorma Kakko päätti uransa kauden 1959 jälkeen. Hän sijoittui vielä viidenneksi Kalevan kisoissa 1 500 metrillä tutun Olavi-kaksikon Salonen–Vuorisalo ollessa kärjessä.
Urallaan Kakko edusti Suomea 16 maaottelussa ja 2 EM-kisoissa.
Työurallaan Jorma Kakko, Lahteen sodan jälkeen siirtynyt evakkonuorukainen, toimi hallimestarina Lahden kaupungin elintarvikelaboratoriossa. Jorma Kakon elämä päättyi 32-vuotiaana äkilliseen sairauskohtaukseen 5. tammikuuta 1963.
Dmitri Donskoi (sukellusvene)
Dmitri Donskoi (TK-208) on Venäjän laivaston sukellusvene. Alus on maailman suurin yhä käytössä oleva ydinsukellusvene. Sukellusvene on 172 metriä pitkä ja 23 metriä leveä.
Ségur-le-Château
Ségur-le-Château on Ranskan kunta Uuden-Akvitanian alueella Corrèzen departementissa. Kunta kuuluu kauneimpien ranskalaiskylien järjestöön "Les Plus Beaux Villages de France".
Kunnan asukasluku vuonna 2014 oli 205. Ségur-le-Château kuuluu departementissaan Uzerchen kantoniin Brive-la-Gaillarden arrondissementissa.
Ségur-le-Châteaun läpi kulkee idästä länteen Auvézère-joki, ja kylä sijaitsee sen mutkan muodostamalla niemellä. 1100-luvulla rakennetusta linnasta on jäljellä torni.
Kylän suuruuden aika ulottui 1400-luvulta 1700-luvulle, jolloin siellä toimi alueen valitustuomioistuin.
Gambian siirtomaa ja protektoraatti
Gambian siirtomaa ja protektoraatti () oli osa brittiläistä imperiumia uuden imperialismin aikana. Siirtomaa käsitti Bathurstin ympäröimän alueen ja oli osa Britanniaa vuodesta 1821 vuoteen 1965, jolloin Gambia itsenäistyi Dawda Jawara toimi tällöin maan pääministerinä.
Gambian, kuten muidenkin Afrikan maiden, talous keskittyi vahvasti maatalouteen. Pähkinätuotantoon turvautuminen tuli niin vahvaksi, että vientituote käsitti melkein kaiken Gambian vientituotteista. Tämä johti Gambian talouden joutumiseen epävarmaksi ja haavoittuvaksi.
Gambiajoki toimi ensisijaisena neuvona navigointiin sekä kuljetukseen, sataman ollen Bathurstissa.
Ainoa lentoasema oli Yundum, joka oltiin rakennettu toisen maailmansodan aikana. Sodanjälkeisesti sitä käytettiin matkustajalentokoneiden lentoihin. Molemmat British South American Airways sekä British Overseas Airways Corporation omistivat kyseisellä lentoasemalla palveluita, jälkimmäisen siirtäen palvelunsa Dakariin, jossa oli betoninen kiitotie toisin kuin Yundumin lentoasemalla. Yundumin lentoasema jälleenrakennettiin ja on käytössä tänä päivänäkin.
Narvan vesiputous
Narvan vesiputous ( tai ) sijaitsee Narvanjoessa yhteisesti vastarannoilla olevien Viron Narvan ja Venäjän Ivangorodin () kaupungeissa. Vesiputous sijaitsee kohdassa, missä joki haarautuu ja virtaa Kreenholmin kummaltakin puolelta ohitse. Joen itäinen haara on 115–130 metriä leveä ja sen vesiputouksessa on pudotusta noin 6–7 metriä kohdasta riippuen. Itähaaran keskellä kulkee Venäjän ja Viron välinen raja. Joen läntinen haara on 60–70 metriä leveä ja siinä on pudotusta noin 3,5 metriä.
Putouksen aiheuttaa Baltian klintti, joka alkaa Öölannin saaren läheltä, ylittää Pohjois-Viron seuraten sen rannoikkoa ja jatkuu Venäjän Laatokalle asti. Narvanjoen kohdalla Pohjois-Eestin klintti vaihtaa nimeään Venäjän puolella Inkerinmaan klintiksi. Putouksien jälkeen on joessa kolmen kilometrin matkalla koskia.
Joen korkeuseroa hyödyntää Venäjän puolella Narvan voimalaitos, joka rakennettiin vuonna 1955 ja jonka teho on 125 MW. Vesiputous on Jägalan vesiputouksen jälkeen Viron toiseksi korkein vesiputous. Vesiputous oli ennen voimalaitoksen käyttöönottoa vesimäärällä mitattuna Euroopan suurin.
GP3 Belgian Grand Prix 2016
GP3 Belgian Grand Prix 2016 oli GP3-kauden 2016 kuudes osakilpailu, joka ajettiin 27.–28. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.
Niko Kari teki debyytin Koiranen GP -tallissa, korvaten Ralph Boschungin.
Lauantain kilpailun voittoon ajoi ART Grand Prix -tallin kuljettaja Charles Leclerc. Sunnuntain kilpailun voitti Arden International -tallin Jack Aitken.
Yhdysvaltain presidentinvaalit 1800
Yhdysvaltain presidentinvaalit 1800 järjestettiin 13. lokakuuta – 3. joulukuuta 1800. Vaaleissa varapresidentti Thomas Jefferson päihitti presidentti John Adamsin. Vaalit merkitsivät pitkää demokraattis-republikaanisen puolueen valtakautta ja federalistisen puolueen vääjämätöntä loppua. Ne olivat pitkä ja katkera revanssi vuoden 1796 vaaleista ranskanmielisten, desentralisaatiota kannattavien Jeffersonin ja Aaron Burrin johtamien demokraattis-republikaanien ja Adamsin sekä Charles Pinckneyn johtamien englantilaismielisten, sentralisaatiota kannattavien federalistien välillä. Tärkeimmät poliittiset kysymykset koskivat Ranskan suuren vallankumouksen sivuvaikutuksia, mukaan lukien vastustus kongressin säätämälle verolle, jolla kustannettiin uusi armeija ja laivasto kvasisotaan Ranskaa vastaan 1798. Alien and Sedition Acts -lait, joilla federalistit yrittivät vaimentaa toisinajattelijoita demokraattis-republikaanisissa sanomalehdissä, osoittautuivat myös erittäin kiistanalaisiksi.
Demokraattis-republikaanit olivat hyvin järjestäytyneitä sekä osavaltio- että paikallisella tasolla, kun taas federalistinen puolue oli epäjärjestyksessä ja kärsi katkerasta kahtiajaosta sen kahden johtajan, presidentti Adamsin ja Alexander Hamiltonin, välillä. Juonittelu valitsijamiesäänistä, alueelliset erimielisyydet ja molempien puolueiden järjestämät lokakampanjat tekivät vaaleista tunnistettavasti nykyaikaisen.
Yhdysvaltain presidentinvaalit 1800
! colspan="2" rowspan="2" style="text-align:left;" | Ehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:center;" | Äänet
! rowspan="2" colspan="1" style="text-align:left;" | Valitsijamiesäänet
! width="35" | Määrä
! width="35" | %
Lähde: National Archives and Records Administration
GP3 Saksan Grand Prix 2016
GP3 Saksan Grand Prix 2016 oli GP3-kauden 2016 viides osakilpailu, joka ajettiin 30.–31. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.
Lauantain kilpailun voittoon ajoi Trident -tallin kuljettaja Antonio Fuoco. Sunnuntain kilpailun voitti DAMS -tallin Jake Hughes.
GP3 Unkarin Grand Prix 2016
GP3 Unkarin Grand Prix 2016 oli GP3-kauden 2016 neljäs osakilpailu, joka ajettiin 23.–24. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.
Lauantain kilpailun voittoon ajoi Koiranen GP -tallin kuljettaja Matt Parry. Sunnuntain kilpailun voitti ART Grand Prix -tallin Alexander Albon.
Luettelo diplomaattisista edustustoista Ranskassa
Tämä on luettelo diplomaattisista edustustoista Ranskassa.
Saksassa sijaitsee 157 valtion suurlähetystöt.Joidenkin maiden suurlähettiläät ovat akkreditoitu muista maista lähinnä Lontoosta ja Brysselistä.
Kunniakonsulaatit eivät ole luettelossa.
Treignac
Treignac on Ranskan kunta Uuden-Akvitanian alueella Corrèzen departementissa. Kunnan asukasluku vuonna 2014 oli 1 362. Treignac kuuluu departementissaan Seilhac-Monédièresin kantoniin Tullen arrondissementissa.
Monédières-vuorilla, lähellä Vézère-joen rotkoja ja yli 400 metrin korkeudessa sijaitseva Treignac kuuluu kauneimpien ranskalaiskylien järjestöön "Les Plus Beaux Villages de France".
GP3 Britannian Grand Prix 2016
GP3 Britannian Grand Prix 2016 oli GP3-kauden 2016 kolmas osakilpailu, joka ajettiin 9.–10. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
Lauantain kilpailun voittoon ajoi ART Grand Prix -tallin kuljettaja Alexander Albon. Sunnuntain kilpailun voitti Trident -tallin Antonio Fuoco.
Jerusalem (tietokonevirus)
Jerusalem on yksi historian ensimmäisistä MS-DOS-viruksista, joka aiheutti valtavia tuhoja, mikä vaikutti monissa maissa, yliopistoissa ja yrityksissä maailmanlaajuisesti. Vuonna 1988 tietokonevirus onnistui tartuttamaan useiden laitosten tietokoneita Euroopassa, Amerikassa ja Lähi-idässä. Virus sai nimensä siitä, että yksi ensimmäisistä paikoista, joihin se levisi ja jossa sen tuhoisuudesta jouduttiin kärsimään, oli Jerusalemin yliopisto. Jerusalem-virus onnistui tartuttamaan tuhansia tietokoneita maailmanlaajuisesti, ja jäi silti usein huomaamatta. Silloin virustorjuntaohjelmat eivät olleet niin kehittyneitä kuin nykyään eivätkä monet käyttäjät olleet edes tietoisia tietokonevirusten olemassaolosta.
Turenne (Corrèze)
Turenne on Ranskan kunta Uuden-Akvitanian alueella Corrèzen departementissa. Kunnan asukasluku vuonna 2014 oli 822. Turenne kuuluu departementissaan Saint-Pantaléon-de-Larchen kantoniin Brive-la-Gaillarden arrondissementissa.
Turenne kuuluu kauneimpien ranskalaiskylien järjestöön "Les Plus Beaux Villages de France".
Kannabis Sierra Leonessa
Kannabis Sierra Leonessa on laitonta, mutta silti laaja-alaisesti viljeltyä ja käytettyä maassa. Sitä kuljetetaan naapurimaihin sekä Eurooppaan. Paikallinen termi kannabikselle on diamba.
Kannabiksen uskotaan olleen yleisesti viljeltyä Sierra Leonessa jo ennen kuin sen viljelyksestä tuli yleistä muualla Länsi-Afrikassa. Kätilöt käyttivät sitä anestesiana synnytyksen aikana ja kalastajat käyttivät sitä käsitelläkseen raskaita töitänsä. Sierraleonelaiset merimiehet sekä ahtaajat levittivät kannabista alueellisesti, johtaen sen leviämiseen Ghanaan sekä Gambiaan.
Kannabis kiellettiin Sierra Leonessa vuonna 1920 maan ollessa Britannian siirtomaana.
GP3 Itävallan Grand Prix 2016
GP3 Itävallan Grand Prix 2016 oli GP3-kauden 2016 toinen osakilpailu, joka ajettiin 2.–3. heinäkuuta Red Bull Ringin moottoriradalla Itävallassa. Kilpailu ajettiin Formula 1:sten Itävallan GP:n ohessa.
Lauantain kilpailun voittoon ajoi ART Grand Prix -tallin kuljettaja Charles Leclerc. Sunnuntain kilpailun voitti Koiranen GP -tallin Ralph Boschung.
GP3 Espanjan Grand Prix 2016
GP3 Espanjan Grand Prix 2016 oli GP3-kauden 2016 ensimmäinen osakilpailu, joka ajettiin 14.–15. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Lauantain kilpailun voittoon ajoi ART Grand Prix -tallin kuljettaja Charles Leclerc. Sunnuntain kilpailun voitti ART Grand Prix -tallin Alexander Albon.
Mortemart
Mortemart on Ranskan kunta Uuden-Akvitanian alueella Haute-Viennen departementissa. Kunnan asukasluku vuonna 2014 oli 114. Mortemart kuuluu departementissaan Bellacin kantoniin Bellacin arrondissementissa. Kunta sijaitsee noin 15 kilometriä Bellacista lounaaseen.
Mortemart kuuluu kauneimpien ranskalaiskylien järjestöön "Les Plus Beaux Villages de France".
Kenia (Commonwealth realm)
Kenian Commonwealth realm, virallisesti tunnettu nimeltä Kenia, oli nykyisen Kenian tasavallan edeltäjä. Valtio oli olemassa 12. joulukuuta 1963 – 12. joulukuuta 1964 välisenä aikana.
Kun Britannian valta alueella loppui vuonna 1963, myönnettiin Kenian siirtomaalle itsenäisyys Commonwealth realmina, jona maa pysyi tasan vuoden ajan.
Kenian ollessa Commonwealth realmina Britannian monarkki, joka oli tuolloin Elisabet II, pysyi maan valtionpäämiehenä. Valtionpäämiestä maassa edusti tuolloin kenraalikuvernööri. Kenian ollessa Commonwealth realmina kuningatar Elisabet II:a ehti edustaa vain yksi kenraalikuvernööri:Jomo Kenyatta toimi maan pääministerinä sekä hallituksen päämiehenä.
Kun monarkia Keniassa lakkautetiin, tuli Kenian pääministeristä Jomo Kenyattasta maansa ensimmäinen presidentti.
GP3 Italian Grand Prix 2016
GP3 Italian Grand Prix 2016 oli GP3-kauden 2016 seitsemäs osakilpailu, joka ajettiin 3.–4. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Lauantain kilpailun voittoon ajoi Arden International -tallin kuljettaja Jake Dennis. Sunnuntain kilpailun voitti ART Grand Prix -tallin Nyck de Vries.
GP3 Malesian Grand Prix 2016
GP3 Malesian Grand Prix 2016 oli GP3-kauden 2016 kahdeksas osakilpailu, joka ajettiin 1.–2. lokakuuta Sepang International Circuitin moottoriradalla Malesiassa. Kilpailu ajettiin Formula 1:sten Malesian GP:n ohessa.
Lauantain kilpailun voittoon ajoi ART Grand Prix -tallin kuljettaja Alexander Albon. Sunnuntain kilpailun voitti Arden International -tallin Jake Dennis.
GP3 Abu Dhabin Grand Prix 2016
GP3 Abu Dhabin Grand Prix 2016 oli GP3-kauden 2016 yhdeksäs ja viimeinen osakilpailu, joka ajettiin 26.–27. marraskuuta Yas Marinan moottoriradalla Abu Dhabissa. Kilpailu ajettiin Formula 1:sten Adu Dhabin GP:n ohessa.
Lauantain kilpailun voittoon ajoi ART Grand Prix -tallin kuljettaja Nyck de Vries. Sunnuntain kilpailun voitti DAMS -tallin Jake Hughes.
F. Gary Gray
Felix Gary Gray, (s. 17. heinäkuuta, 1969), paremmin tunnettu nimellä F. Gary Gray, on yhdysvaltalainen elokuvaohjaaja ja näyttelijä. Hän on ohjannut mm. elokuvat "Friday", "The Italian Job" ja "Straight Outta Compton".
Sarlat-la-Canéda
Sarlat-la-Canéda on kunta Lounais-Ranskassa Dordognen departementissa Uuden-Akvitanian alueella. Se on entisen Périgord noir -provinssin pääkaupunki.
Sarlat-la-Canéda on historiallinen kaupunki, jonka vanha keskusta kapeine kujineen on yhtenäinen ja hyvin säilynyt. Rakennukset ja lukuisat muistomerkit ovat peräisin pääasiassa keskiajalta 1200-luvulta aina renessanssin alkuun 1500-luvulle saakka. Suuri kunnia kaupungin säilymiselle on kulttuuriministeri André Malraux’lla. Hän vieraili kaupungissa ja huomasi että useaa sen arvokasta rakennusta ja monumenttia uhkasi purkaminen. Hän laati vuonna 1964 lain jolla kaupunki suojeltiin.
Kaupungissa sanotaan olevan tiheimmin historiallisia muistomerkkejä maailmassa. Tunnetuin rakennus on La Boétien talo, jossa kirjailija Étienne de La Boétie syntyi vuonna 1530. Talo on hänen isänsä rakentama vuonna 1525.
Checks and balances
Checks and balances viittaa järjestelmään, jossa lainsäädäntö-, toimeenpano- ja tuomiovaltaa on rajoitettu niin, ettei yksikään toimielimistä pysty käyttämään rajoituksetonta valtaa. Checks and balances on osa vallan kolmijako-oppia.
Englanninkieliselle käsitteelle ei ole vakiintunutta suomenkielistä ilmaisua, mutta siihen on viitattu muun muassa "punnusten ja vastapunnusten järjestelmänä""."
Kreikkalaisen historioitsija Polybioksen mukaan antiikin Rooma perustui checks and balances -järjestelmälle: valta oli jaettu konsulin (monarkia), senaatin (aristokratia) ja kansalaisten (demokratia) kesken.
Yhdysvalloissa checks and balances -järjestelmään ei suoraan viitata maan perustuslaissa, mutta Yhdysvaltain poliittisessa järjestelmässä on silti useita lainsäädäntö-, toimeenpano- ja tuomiovallan vallankäyttöön liittyviä rajoituksia. Esimerkiksi tuomioistuimet voivat rajoittaa lainsäädäntö- ja toimeenpanovallan valtaa julistamalla näiden toiminnan perustuslain vastaiseksi. Presidentillä on tietyissä tilanteissa mahdollisuus estää kongressin päätökset veto-oikeudellaan. Senaatti taas voi esimerkiksi estää Yhdysvaltain toisen valtion kanssa allekirjoittaman sopimuksen hyväksymisen.
Urheilun Kuva-Aitta
Urheilun Kuva-Aitta oli suomalainen urheiluaiheinen kuukausittain vuosina 1950–1968 ilmestynyt aikakauslehti. Lehden kustantajana oli Valiolehdet Oy.
Lehti selosti suomalaista ja kansainvälistä urheilua asiantuntevien toimittajien voimin.
Lehti jakoi muutamia vuosipalkintoja hyvistä vuosittaisista urheiluteoista. Vuosina 1957–1967 lehti jakoi palkinnon "urheiluteosta, jota Suomi ei unohda". Jalkapallon mestaruussarjan tehokkaimman pelaajan lehti palkitsi 1960-luvulla "Urheilun Kuva-Aitan kultakellolla".
Negatiivinen lainsäädäntövalta
Negatiivinen lainsäädäntövalta tarkoittaa oikeutta kumota voimassa olevia lakeja. Negatiivinen lainsäädäntövalta on tyypillisesti perustuslakituomioistuimella, joka arvioi lakien perustuslainmukaisuutta. Perustuslakituomioistuimelle annettu negatiivinen lainsäädäntövalta on osa perustuslain jälkivalvontaa, jonka tarkoituksena on varmistaa, että parlamentti noudattaa valtiosääntöä.
Negatiivisen lainsäädäntövallan vastakohta on positiivinen lainsäädäntövalta (oikeus säätää lakeja), joka on yleensä valtiosäännössä määrätty parlamentille.
Urheiluteko, jota Suomi ei unohda
Urheiluteko, jota Suomi ei unohda oli aikakauslehti Urheilun Kuva-Aitan vuosina 1957–1967 jakama vuosittainen palkinto. Vuosina 1957–1965 palkinto oli hopeahaarikka, ja tämän jälkeen Vesa Männikön suunnittelema korkokuva.
Sama henkilö saattoi saada palkinnon vain kerran. Lopullisen valinnan teki lehti itse, mutta lukijoiltakin kysyttiin mielipidettä.Vastaavantyyppistä palkintoa oli antanut jo aiemmin Suomen Urheilulehti, joka palkitsi vuosittain menestyneen suomalaisurheilijan Suomen Urheilulehden kultamitalilla.
Corporation
Corporation (myös nimellä Cyber-Cop) on Core Designin vuonna julkaisema ensimmäisen persoonan ammuntapeli. Peli edeltää useilla vuosilla id Softwaren "Wolfenstein 3D:tä", joka usein mainitaan lajityypin vaikuttajana.
CU Amiga -lehti antoi pelille arvosanan 91% arvostelussaan.
The One -lehti antoi pelille arvosanan 90% arvostelussaan.
Niko Nirvi taas ei piitannut pelistä: "Hyvät ideat hukkuvat täysin käsittämättömään ja epäpelattavaan kokonaisuuteen. Jostain syystä kuitenkin lähinnä brittilehdistö (ja Tapanimäki, hähä) ilman soraääniä kehui pelin maasta taivaisiin asti."
Suomen Urheilulehden kultamitali
Suomen Urheilulehden kultamitalin jakoi Suomen Urheilulehti vuosittain vuodesta 1929 lähtien. Mitalia jaettiin neljää sotavuotta lukuun ottamatta säännöllisesti vuoteen 1960 saakka sekä myöhemmin 1960-luvun lopulla satunnaisesti. Urheilija saattoi saavuttaa mitalin kerran urallaan.
GP3 Bahrainin Grand Prix 2015
GP3 Bahrainin Grand Prix 2015 oli GP3-kauden 2015 kahdeksas osakilpailu, joka ajettiin 20.–21. marraskuuta Bahrain International Circuitin moottoriradalla Bahrainissa.
Perjantain kilpailun voittoon ajoi ART Grand Prix -tallin kuljettaja Marvin Kirchhöfer. Lauantain kilpailun voitti Trident -tallin Luca Ghiotto.
GP3 Abu Dhabin Grand Prix 2015
GP3 Abu Dhabin Grand Prix 2015 oli GP3-kauden 2015 yhdeksäs ja viimeinen osakilpailu, joka ajettiin 28.–29. marraskuuta Yas Marinan moottoriradalla Abu Dhabissa. Kilpailu ajettiin Formula 1:sten Adu Dhabin GP:n ohessa.
Lauantain kilpailun voittoon ajoi ART Grand Prix -tallin kuljettaja Marvin Kirchhöfer. Sunnuntain kilpailun voitti Campos Racing -tallin Alex Palou.
Metropolis—Part I: ”The Miracle and the Sleeper”
Metropolis—Part I: ”The Miracle and the Sleeper” on Dream Theaterin toinen single yhtyeen albumilta "Images and Words". Se julkaistiin vuonna 1992 levymerkillä Atco Records.
GP3 Venäjän Grand Prix 2015
GP3 Venäjän Grand Prix 2015 oli GP3-kauden 2015 seitsemäs osakilpailu, joka ajettiin 11. lokakuuta Sotšin katuradalla Venäjällä. Kilpailu ajettiin Formula 1:sten Venäjän GP:n ohessa.
Lauantain kilpailu peruttiin kun ratavallia jouduttiin korjaamaan Carlos Sainzin F1-harjoituksissa tapahtuneen ulosajon takia.
Sunnuntain ensimmäisen kilpailun voittoon ajoi Trident -tallin kuljettaja Luca Ghiotto. Toisen kilpailun voitti Koiranen GP -tallin Jimmy Eriksson.
Nigerian liittovaltio
Nigerian liittovaltio () oli nykyisen Nigerian liittotasavallan edeltäjä. Liittovaltio oli olemassa 1. lokakuuta 1960 – 1. lokakuuta 1963 välisenä aikana. Britannian vallan päättyessä vuonna 1960 Nigerian siirtomaa ja protektoraatti muutettiin itsenäiseksi Commonwealth realmiksi Nigeria Independence Act 1960:n mukaisesti.
Nigerian ollessa liittovaltiona Yhdistyneen kuningaskunnan monarkki Elisabet II toimi maan kuningattarena ja täten myös maan valtionpäämiehenä. Valtionpäämiestä Nigeriassa edusti Nigerian kenraalikuvernööri. Nigerian liittovaltion olemassaolon aikana kaksi kenraalikuvernööriä edusti kuningatar Elisabetia:Abubakar Tafawa Balewa toimi maan pääministerinä ja täten myös maan hallituksen päämiehenä.
Nigerian liittotasavalta syntyi 1. lokakuuta 1963. Tällöin monarkia lakkautettiin ja entisestä kenraalikuvernööristä Nnamdi Azikiwestä tuli Nigerian ensimmäinen presidentti.
Nigeria, We Hail Thee
Nigeria, We Hail Thee () on Nigerian entinen kansallislaulu. Kyseistä kansallislaulua käytettiin maan itsenäistymisestä vuonna 1960 vuoteen 1978. Nigerian nykyinen kansallislaulu "Arise O Compatriots, Nigeria’s Call Obey" otettiin käyttöön vuonna 1978, korvaten kansallislaulun "Nigeria, We Hail Thee".
"Nigeria, We Hail Thee" otettiin käyttöön Nigerian ensimmäisenä kansallislauluna 1. lokakuuta 1960. Kansallislaulun sanoitti Lillian Jean Williams, brittiläinen ulkomaantyöntekijä joka asui Nigeriassa maan itsenäistyessä. Kansallislaulun sävelsi Frances Berda.
In brotherhood we stand,
Nigerians all are proud to serve
Our sovereign native land
Our flag shall be a symbol
That truth and justice reign,
In peace or battle honour’d,
And this we count as gain,
To hand on to our children
A banner without stain.
O God of all creation,
Grant this our one request,
Help us to build a nation
Where no man is oppressed,
And so with peace and plenty
Nigeria may be blessed.
GP3 Abu Dhabin Grand Prix 2014
GP3 Abu Dhabin Grand Prix 2014 oli GP3-kauden 2014 yhdeksäs ja viimeinen osakilpailu, joka ajettiin 22.–23. marraskuuta Yas Marinan moottoriradalla Abu Dhabissa. Kilpailu ajettiin Formula 1:sten Adu Dhabin GP:n ohessa.
Lauantain kilpailun voittoon ajoi Koiranen GP -tallin kuljettaja Dean Stoneman. Sunnuntain kilpailun voitti Status Grand Prix -tallin Nick Yelloly.
GP3 Saksan Grand Prix 2012
GP3 Saksan Grand Prix 2012 oli GP3-kauden 2012 viides osakilpailu, joka ajettiin 21.–22. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.
Lauantain kilpailun voittoon ajoi Jenzer Motorsport -tallin kuljettaja Patric Niederhauser. Sunnuntain kilpailun voitti MW Arden -tallin Mitch Evans.